`அப்பவே காங்கிரஸ் கட்சியைக் கலைக்கச்சொல்லி இருந்தேன். ஆனா இப்போ பாருங்க கட்சி இருக்கிற இடமே தெரியாத அளவுக்குக் காணாமப் போயிட்டு. இது காந்தி பூமி, காந்தி தேசமே காவல் இல்லையான்னு பாட்டெல்லாம் பாடுறீங்களே... அதுக்கு ஏற்ற மாதிரி அமைதியா, நல்ல மக்களா இருக்கீங்களா?. எனக்கு சிலை வெச்ச ஊர்ல கோட்சேவுக்கும் சிலை வைக்கப் பார்க்கிறீங்களே... இது உங்களுக்கே அடுக்குமா கோபால்ஸ்? காலங்காலமா அமைதியைச் சொல்லி வளர்த்த நம்ம ஊர்ல உள்ள மக்கள் அமைதியா போராடினாகூட தேசத் துரோகின்னு சொல்லிடுறீங்களே... ஏன் ஃப்ரெண்ட்ஸ் ஏன்....? கடைக்கு கடை சம்சா இருக்கே அஹிம்சா எங்கடா...?